CELEX: 62015TN0552
Language: fi
Date: 2015-09-25 00:00:00
Title: Asia T-552/15: Kanne 25.9.2015 – Bank Refah Kargaran v. neuvosto

30.11.2015   
            
            
               FI
            
            
               Euroopan unionin virallinen lehti
            
            
               C 398/59
            
         Kanne 25.9.2015 – Bank Refah Kargaran v. neuvosto
   (Asia T-552/15)
   (2015/C 398/74)
   Oikeudenkäyntikieli: ranska
   
      Asianosaiset
   
   
      Kantaja: Bank Refah Kargaran (Teheran, Iran) (edustaja: asianajaja J.-M. Thouvenin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta toteamaan, että
   
               —
            
            
               hyväksyessään ja pysyttäessään voimassa BRK:hon kohdistamansa rajoittavan toimenpiteen, joka kumottiin unionin yleisen tuomioistuimen 6.9.2013 antamalla tuomiolla (asia T-24/11), Euroopan unionin neuvostolle syntyi sopimussuhteen ulkopuolinen Euroopan unionin vastuu
            
         
               —
            
            
               Euroopan unionin on tämän johdosta korvattava kantajalle aiheutunut vahinko
            
         
               —
            
            
               aineellinen vahinko on suuruudeltaan 6 8 6 51  318 euroa, johon on lisättävä viivästyskorot sekä kaikki muut perusteltavina pidettävät rahamäärät
            
         
               —
            
            
               aineeton vahinko on suuruudeltaan 5 2 5 47  415 euroa, johon on lisättävä viivästyskorot sekä kaikki muut perusteltavina pidettävät rahamäärät
            
         
               —
            
            
               toissijaisesti aineettomana vahinkona vaaditut rahamäärät on kokonaisuudessaan tai osittain katsottava kuuluvan aineellisiin vahinkoihin ja ne on laskettava tältä osin
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen, joista kaksi koskee sopimussuhteen ulkopuolisen Euroopan unionin vastuun syntymistä ja kolme Euroopan unionin neuvoston sääntöjenvastaisesta toiminnasta aiheutunutta vahinkoa.
   
               —
            
            
               Sopimussuhteen ulkopuolisen Euroopan unionin vastuun syntyminen
               
                           1.
                        
                        
                           Ensimmäinen kanneperuste koskee menettelyn, josta neuvostoa moititaan (kantajan varojen jäädyttämisen hyväksyminen ja voimassa pysyttäminen), sääntöjenvastaisuutta, joka todettiin asianmukaisesti 6.9.2013 annetussa tuomiossa Bank Refah Kargaran v. neuvosto (T-24/11, Kok., EU:T:2013:403).
                        
                     
                           2.
                        
                        
                           Toinen kanneperuste koskee sitä, että neuvoston sääntöjenvastaista menettelyä on pidettävä sellaisten oikeussääntöjen riittävän ilmeisenä rikkomisena, joiden tarkoituksena on antaa yksityisille oikeuksia.
                        
                     
         
               —
            
            
               Euroopan unionin neuvoston sääntöjenvastaisesta toiminnasta aiheutunut vahinko
               
                           3.
                        
                        
                           Kolmas kanneperuste liittyy Euroopan unionissa sijaitsevien laitosten kanssa toteutettujen kantajan toimintojen lopettamiseen kantajan varojen jäädyttämisen vuoksi.
                        
                     
                           4.
                        
                        
                           Neljäs kanneperuste koskee luottojen sulkemisesta aiheutuneita tappioita.
                        
                     
                           5.
                        
                        
                           Viides kanneperuste koskee aineetonta vahinkoa.